  Виталий Пронин Удмуртилэн Тӧроезлэсь ужзэ быдэсъясьлы А. Соловьёвлы пресс-секретаре юнматэмын Елена Капитоненко, та удысэз борды со басьтӥськиз ни туннэ. Ивор вӧлмытон ёзъёсын Елена Капитоненко тыршемын кема аръёс ӵоже: валтӥсь редактор луыса ужаз "Новое время" медиагруппаын, "Маяк" радио пыр нуиз "Разбор полётов" передачазэ. Тодады вайытон вылысь: талэсь азьвыл Удмуртиысь Президентлэн пресс-секретарез луыса тыршиз Виктор Чулков. Полномочиосызлэн дырыз йылпумъяськемен сэрен, со та удыслэсь палэнтэмын вал. Со сяна, воштӥськонъёс ортчизы Удмуртилэн Тӧроезлэн но Правительствоезлэн администрациысьтыз внутренней политикая управлениын. Соин талэсь азьвыл кивалтэм мурт Леонид Кондаков юнматэмын Удмуртилэн Тӧроезлэсь ужзэ быдэсъясьлы советнике. Нош внутренней политикая управлениен кивалтоз Сергей Сабуров.Наталья Седова Туспуктэм: udm-info.ru Теги: кивалтсь Президент  